Kriterier for udtagelse til EM og VM 2021

# - som følge af den internationale covid-19-situation

I udgangspunktet er udtagelseskriterierne, som beskrevet på hjemmesiden [her: kadet/junior](https://www.faegtning.dk/aktive/talent-elite/udtagelsesregler-for-kadet-og-junior/) og [her: senior](https://www.faegtning.dk/aktive/talent-elite/udtagelsesregler-for-seniorer/), gældende for udtagelsen til EM og VM 2021.

Vi ved nu at der ikke vil afholdes Junior World Cups inden februar og kan med rimelig sikkerhed vide at det sammen gælder Cadet Circuits også. Det betyder at kadet og junior fægtere ikke vil have mulighed for at opnå de nødvendige point til at kvalificere sig automatisk til EM og VM inden udtagelsesdato.

Vi vil imidlertid selvfølgelig gerne sende fægtere til både EM og VM, såfremt disse gennemføres. Derfor må vi tage vi subjektive kriterier i anvendelse, hvis de objektive sættes ud af spil.  Disse subjektive kriterier er i udgangspunktet principielt de samme for alle med en tilpasning til de tre alderskategorier, se nedenfor.

For kategorier på kadet og junior, hvor der er fem eller flere fægtere på bruttolandsholdet, vil der blive afholdt et ekstraordinært kvalifikationsstævne den 23. januar 2021, hvor performance vil indgå i den samlede udtagelse. Disse kategorier er:

* Kadet drenge fleuret
* Kadet piger fleuret
* Kadet drenge kårde

Talent-eliteudvalget og sportschefen kan således subjektivt udtage fægtere ud fra følgende parametre:

# Subjektive kriterier: Kadetter

* + Træningsdedikation i den forløbne sæson og vurdering af mental, fysisk og erfaringsmæssig parathed (inkluderer inputs fra trænere)
  + Tidligere sæsons resultater fra Cadet Circuits, kadet EM og VM
  + Stævneperformance, der tages i betragtning:
* fra DM afholdt september 2020
* fra ekstraordinært udtagelsesstævne januar 2021

Dato for udtagelse: mandag d. 1. februar 2021.

# Subjektive kriterier: Juniorer

* Træningsdedikation i den forløbne sæson og vurdering af mental, fysisk og erfaringsmæssig parathed (inputs fra trænere)
* Tidligere sæsons resultater fra JWCs, Junior EM og VM eller Cadet Circuits, kadet EM & VM.
* Stævneperformance, der tages i betragtning:
* fra DM afholdt september 2020

Dato for udtagelse: mandag d. 1. februar 2021.

# Subjektive kriterier: Seniorer

* Placering på senior FIE verdensranglisten
* Deltagelse og præstationsniveau i alle stævner i sæson 2020/21 inklusiv stævner, der ikke er FIE pointgivende stævner
* Tidligere sæsons resultater fra SWCs, senior EM og VM
* Træningsdedikation i den forløbne sæson og vurdering af mental, fysisk og erfaringsmæssig parathed (inklusiv inputs fra trænere)

De to Eliteprojekt hold (Herre kårde og herre fleuret) har særskilte udtagelseskriterier.

Dato for udtagelse: 15. maj 2021

*DFF Talent- og Eliteudvalg, december 2020*